Ritratt: Miguela Xuereb .td_uid_2_61485e142e701_rand.td-a-rec-img{text-align:left}.td_uid_2_61485e142e701_rand.td-a-rec-img img{margin:0 auto 0 0} Koppja għaddejjin minn proċeduri ta' separazzjoni ġew akkużati li kienu involuti fi ġlieda fir-residenza tagħhom fix-Xewkija, Għawdex. Fil-qorti nstema li l-mara kkawżat ġrieħi gravi lir-raġel tagħha permezz ta' sikkina u li mill-banda l-oħra r-raġel ikkawża ġrieħi ħfief lill-mara. Il-mara Awstraljana Maltija ta' 34 sena kienet akkużata wkoll li użat arma biex tweġġa lir-raġel ta' 37 sena, li kien qed jikser il-kundizzjonijiet ta' pleġġ f'każ ieħor. Il-maġistrat Simone Grech semgħet li l-mara sakret lir-raġel fil-gallarija għax qalet li beda jheddidha u r-raġel qal li hu ried il-kelb għax kien tiegħu u l-mara mill-banda l-oħra qalet li kien tagħha. L-Ispettur Bernard Charles Spiteri qal fil-qorti li r-raġel kien għad għandu l-ħwejjeġ fl-appartament u li riedhom, iżda l-mara qalet li hi ma kelliex ċwievet. Fil-Qorti nstema kif iċ-ċwievet kienu fil-pussess tal-pulizija. It-talbiet miż-żewġ partijiet biex il-mara tiġi pprojbita milli tmur Malta, u biex ir-raġel jiġi pprojbit milli jmur Għawdex, ġew milqugħa mill-qorti. Inħarġet ukoll ordni ta' protezzjoni. Iż-żewġ partijiet ingħataw pleġġ kontra garanzija personali ta' €8,000 għall-mara u €5,000 għar-raġel. Kienu ordnati wkoll jiddepożitaw €500. Barra minn hekk, il-Maġistrat ordnat li jiffirmaw l-għassa tal-pulizija darbtejn fil-ġimgħa u li jridu jobdu għal curfew. L-avukati Franco Debono u Francesca Zarb kienu l-avukati difensuri għar-raġel, filwaqt li l-avukat Deborah Camilleri dehret għall-mara. .td_uid_3_61485e142ee34_rand.td-a-rec-img{text-align:left}.td_uid_3_61485e142ee34_rand.td-a-rec-img img{margin:0 auto 0 0}